**Tézy k študentskému sympóziu organizovaného**

**Katedrou obchodného a hospodárskeho práva a Katedrou pracovného práva a práva sociálneho zabezpečenia**

5. december 2019 v Košiciach

***„Členovia orgánov obchodnej spoločnosti.***

***Obchodné, pracovné a socio-psychogické aspekty.“***

Cieľom sympózia je upriamiť pozornosť na pracovnoprávne aspekty postavenia členov orgánov obchodných spoločností vo svetle právnej úpravy a judikatúry. Tézy sympózia ponúkajú otvorené možnosti tvorivého spracovania. Predmetom je skúmanie oprávnenosti súbehu výkonu funkcie (člena) štatutárneho orgánu s pracovnoprávnym vzťahom, právna analýza ochrany osobných údajov, alebo tiež praktické otázky ich sociálnej ochrany, povinností na úseku starostlivosti o zdravie zamestnancov, či vplyvu výkonu manažérskej funkcie na vlastný fyzický a duševný zdravotný stav.

Vítané sú i vlastné námety, ktoré problematika prepojenia inštitútov obchodného a pracovného práva prináša. Vyberte si tézu, konzultanta a prihláste sa.

**Tézy:**

*doc. JUDr. Marcel Dolobáč, PhD.*

* Generálna sociálna ochrana štatutára obchodnej spoločnosti
* Právna a faktická ochrana štatutárov pred pracovným stresom

*doc. JUDr. Milena Barinková, CSc.*

* Zneužitie zdravotných údajov členmi orgánov obchodnej spoločnosti

*JUDr. Jana Žuľová, PhD.*

* Zdravotné poistenie členov orgánov obchodných spoločností
* Úlohy štatutárneho orgánu na úseku BOZP

*JUDr. Monika Seilerová, PhD.*

* Právne postavenie vedúceho zamestnanca a jeho zodpovednosť za priaznivé pracovné podmienky a bezpečnosť a ochranu zdravia pri práci
* Sociálne zabezpečenie štatutárneho orgánu obchodnej spoločnosti pri poškodení telesného alebo duševného zdravia.

*JUDr. Ľuboš Dobrovič, PhD.*

* Limity výkonu funkcie člena orgánu obchodnej spoločnosti - môžeme sa obávať "karoshi" a "karo jisatsu"?
* Prípustnosť súbehu výkonu funkcie (člena) štatutárneho orgánu a pracovného pomeru vo svetle najnovšej judikatúry.

*Mgr. Ivan Kundrát*

* Možnosti a limity ochrany člena štatutárneho orgánu pri uzatvorení zmluvy o výkone funkcie v režime Zákonníka práce
* Člen orgánu obchodnej spoločnosti ako pracovník v judikatúre Súdneho dvora Európskej únie

*Mgr. Katarína Skolodová*

* Ochrana osobných údajov člena štatutárneho orgánu spoločnosti v. ochrana osobných údajov zamestnanca

**Krátke informácie:**

**Kedy a kde?** 5. decembra 2019 v Košiciach

**Kto sa môže prihlásiť?** Sympózium je určené pre študentov druhého až piateho ročníka Právnickej fakulty Univerzity P.J. Šafárika v Košiciach.

**Ako „ďalej“ s vybranou tézou?**

* Vybrať si môžete z ponúkaných téz, zverejnených aj na stránke Katedry PP a PSZ v sekcii „Nástenka“.
* Konkrétny názov príspevku možno upraviť v závislosti od jeho obsahu.
* S vybranou tézou je možné sa prihlásiť najneskôr **do 31. októbra 2019** na adresu: **monika.seilerova@upjs.sk.**

**Aký je požadovaný rozsah príspevku a termín jeho spracovania?**

* Príspevok musí byť spracovaný najmenej v rozsahu 6 – tich normostrán.
* Spracovanie príspevku s vybranou tézou sa očakáva **do 21. novembra 2019.**

**Čo ma čaká?**

* Prezentácia príspevku pred konzultantami a spolužiakmi. Výstupom sympózia je zborník študentských príspevkov.

**V prípade akýchkoľvek ďalších otázok kontaktuje:**

monika.seilerova@upjs.sk

*Študentské sympózium je organizované v rámci riešenia projektu* ***APVV – 16 – 0002 Duševné zdravie na pracovisku a posudzovanie zdravotnej spôsobilosti zamestnanca****.*